b'\n_START_ARTICLE_\nDeduc\xc8\x9bie\n_START_SECTION_\nTipuri\n_START_PARAGRAPH_\nSe pot face deduc\xc8\x9bii de existen\xc8\x9b\xc4\x83 \xc8\x99i deduc\xc8\x9bii de manifestare, identific\xc3\xa2nd \xc8\x99i interpret\xc3\xa2nd corect diferite urme l\xc4\x83sate \xc3\xaen ambient de un agent ascuns. Sub aspect logic deduc\xc8\x9bia are structura: dac\xc4\x83 A, atunci B. Deducerea diferitelor propriet\xc4\x83\xc8\x9bi, interac\xc8\x9biuni sau evenimente, func\xc8\x9bie de spa\xc8\x9biul de localizare, de limbajul comunicant \xc8\x99i de strategiile interpretante, poate fi realizat\xc4\x83 prin cuno\xc8\x99tin\xc8\x9be elementare \xc8\x99i abilitate deductiv\xc4\x83 majoritar accesibil\xc4\x83. Exist\xc4\x83 deduc\xc8\x9bii de extrem\xc4\x83 complexitate procedural\xc4\x83 realizabile numai prin posesia unei \xc3\xaenalte specializ\xc4\x83ri cognitive \xc8\x99i a unui poten\xc8\x9bial mental de excep\xc8\x9bie capabil s\xc4\x83 manipuleze limbajele formale prin intermediul c\xc4\x83rora se modeleaz\xc4\x83 un segment fenomenal \xc8\x99i se fac predic\xc8\x9bii de eveniment. Deduc\xc8\x9bii de existen\xc8\x9b\xc4\x83 se realizeaz\xc4\x83 \xc3\xaen fizic\xc4\x83, atunci c\xc3\xa2nd pe baza unor premize formale rezult\xc4\x83 necesitatea unor noi particule elementare, iar experimentele uneori confirm\xc4\x83 ipotezele \xc8\x99i descoper\xc4\x83 particule formal deduse. Printre deduc\xc8\x9biile celebre men\xc8\x9bion\xc4\x83m descoperirea planetei Neptun \xc8\x99i calcularea coordonatelor ei pe bolta cereasc\xc4\x83, numai prin analiza matematic\xc4\x83 a perturba\xc8\x9biilor produse de aceast\xc4\x83 ipotetic\xc4\x83 planet\xc4\x83 asupra planetei Uranus. Descoperirea denumit\xc4\x83 din v\xc3\xa2rful condeiului, a fost f\xc4\x83cut\xc4\x83 simultan de doi astronomi, unul francez \xc8\x99i altul englez.'